ભાવનગર મહાનગર પાલિકાની સભામાં વિપક્ષ કોંગ્રેસના નેતા જયદિપસિંહ ગોહિલે તળાવ ઉંડુ ઉતારવા વિગેરે મુદ્દે એજન્ડામાં વધારાનું કાર્ય રજુ કરેલ. વિપક્ષની માંગણી મુજબ બાંધકામના આ કાર્યનો મેયર નિમુબેન બાંભણીયાએ સ્વીકાર કરીને બોર્ડમાં બોર તળાવ અને ભીકડા કેનાલ બાબતની ચર્ચા આપી હતી, વિપક્ષ કોંગ્રેસે આવી વધારાની દરખાસ્ત મુકી સમગ્ર બોરતળાવ અને ભીકડા કેનાલના વિકટ પ્રશ્નોની કોંગી નેતા જયદિપસિંહ ગોહિલે અભ્યાસ પૂર્વક જોરદાર મુદ્દાસર રજુઆત કરી હતી, આ ચર્ચામાં કોંગી સભ્યો અન ભાજપના નગરસેવકોએ પણ ભાગ લીધો હતો.